     ОШ ,,КАРАЂОРЂЕ,,

     ВЕЛИКА ПЛАНА
      ДЕЛ.Бр.918 од 16.09.2019.године
         На основу члана 3.став 2. Закона о раду ("Сл. гласник РС", број: 24/05, 61/05,54/09, 32/13, 75/14 и 13/17 –одлука  УС) и члана 119. став 1. тачка 1) Закона о основама система образовања и васпитања ("Сл. гласник РС", брoj: 88/17,27/18 и 10/19- даље: Закон), Школски одбор Основне школе ,,Карађорђе,, Велика Плана, на редовној седници одржаној дана 13.09.2019.године, донео је
 ПРАВИЛНИК О НАКНАДИ ПУТНИХ ТРОШКОВА ЗАПОСЛЕНИХ

у Основној школи „Kарађорђе“ –Велика Плана
Уводне одредбе 
Члан 1. 
         Правилником о накнади путних трошкова запослених (даље: Правилник), уређују се права, обавезе запослених у Основној  школи „Карађорђе“  у Великој Плани (даље: Школа), у погледу накнаде путних трошкова за долазак и одлазак са рада у складу са Законом, Посебним колективним уговором и овим Правилником.           

           Запослени  имају   право  на накнаду  трошкова  за долазак  са посла, у висини  цене  превозне карте  у јавном саобраћају.
            Уколико запослени користи сопствени превоз, послодавац је дужан да запосленом исплати новчани износ у цени месечне карте или у висини стварних трошкова ако нема могућности да се обезбеди месечна карта за достављену релацију.
Члан 2.
         Запослени се на почетку школске године опредељује да ли ће накнаду трошкова за долазак и одлазак са посла остварити у новчаном  износу, односно путем купљене месечне аутобуске карте и под материјалном и кривичном одговорношћу потписује изјаву о испуњености услова за накнаду трошкова превоза.
        Запослени је дужан да , без одлагања, обавести установу о променама које су од значаја за остваривање права на накнаду путних трошкова.

        Уколико се укаже потреба за променом начина накнаде превоза, запослени је дужан да о томе писменим путем обавести послодавца најкасније 8 дана  пре истека месеца.
Члан 3. 
          Директор Школе решењем одлучује о правима запослених из чл. 2.Правилника, ако законом или посебним колективним уговором није другачије уређено. 

Члан 4. 
        Запослени остварује право на накнаду трошкова за долазак и одлазак са рада ако станује на удаљености од 1,5 км и даље од школе, a највише до 60 км, на основу одлуке послодавца.
       Удаљеност из претходног става одређује се као најкраћа удаљеност коју запослени мора прећи од места становања до места посла.

        Запосленом који је након закључења уговора о раду променио место становања, послодавац нема обавезу да плаћа трошкове превоза до промењеног места становања, нарочито уколико је то место ван територије Општине Велика Плана.

Члан 5.
             Трошкови превоза у јавном саобраћају  ради доласак и одласка са рада надоканђују се: 
1. У градском јавном превозу-у висисни цене превозне карте

2. у приградском и међуградском саобраћају-у висисни најповољније цене превозне карте превозника којег запослени може да користиза адекватан долазак и одлазак са посла

3. Уколико не постоји редован превоз у случају из претходне ттачке овог члана, накнада се одређује у висисни просечне цене два превозника , за исту удаљеност
Члан 6.

За запослени које се определе за наканду трошкова за долазак и одлазак са рада у новчаном износу, накнада припада само за дане када су на послу.
                Накнада трошкова обрачунава се на крају месеца за претходни месец-до 5-ог у месецу  и исплаћује се на рачун запосленог. 
Члан 7.

За запослене којима се накнада трошкова исплаћује у готовом новцу, школа доставља Општини Велика Плана Захтев са списком запослених са тачно утврђеним релацијама и обрачунатим бројем превоза за претходни месец за сваког запосленог.
Члан 8.
                 За тачност података из чл. 7. одговоран је директор школе.
                 Директор је овлашћен да врши проверу података битних за остваривање права на накнаду трошкова поступка и у случају сумње у њихову тачност или веродостојност покренуће дисциплински или други поступак против запосленог који је дао нетачне податке у циљу остваривања права на наканду путних трошкова.

Прелазне и завршне одредбе 

Члан 9.
            Поступак измена и допуна овог правилника спроводи се на исти начин и по поступку прописаном за његово доношење. 

            Даном ступања на снагу овог правилника престаје да важи Правилник  дел.бр 599 oд 18.06.2018.године.

          Правилник ступа на снагу осмог дана од дана доношења и објављивања, а примењује се почев од исплате трошкова за месец септембар 2019.године, односно почев од шк.2019/20 године. 
	
	  
	ПРЕДСЕДНИК ШКОЛСКОГ ОДБОРА 

	
	  
	______________________________ 
             Горана Милосављевић


	
	
	


  Правилник је објављен на огласној табли дана 12.07.2019.године, а ступа на снагу 20.07.2019.године.
                                                                                            Секретар школе
